Here is a page extracted from Wikipedia that may contain CSS, HTML, and a lot of unformatted text.

Title: Hipotesi
Content: Una hipotesi (d'o griego antigo: ὑπόϑεσις, hypothesis, compuesto de hypo, "baixo" y thesis, "posición", y tamién suposición) ye a premisa subtendita a un razonamiento u a una demostración.

O significato d'a palabra en os orichens yera una ideya intelichent u un metodo matematico capaz de simplificar os calculos, pero que no yera necesariament real. Con iste significato o cardenal Bellarmine fació servir a palabra cuan li advirtió a Galileo Galilei de no tratar o movimiento d'a Tierra como real.

En l'uso comun, una hipotesi ye una ideya provisional con una valura que ha d'estar contrimostrata. A hipotesi desiche asinas un esfuerzo por parti d'os investigadors ta confirmar-la u negar-la. En o metodo hipotetico-deductivo, una hipotesi habría d'estar falsificable.

A palabra "hipotesi" ye estata emplegata de trazas no guaire correctas t'a hipotesi de Riemann, que s'habría de decir mas propiament conchectura.

Por eixemplo, una persona que plega en un país y que troba una ovella blanca, podereba formular a hipotesi que todas as ovellas de ixe país son blancas. Ista puet estar considerata una hipotesi, porque ye falsificable, ye decir, se puede contrimostrar o contrario: sería prou ta ixo de trobar una ovella d'unatro color.

De normal as contrimuestras matematicas s'enuncian en tres partis: hipotesi, tesi y contrimuestra, an que l'enunciato de contrimostrar no ye a hipotesi sino a tesi, as hipotesi son en cambio as condicions en que s'operan, que s'emplegan chunto a os axiomas d'a teoría que s'emplega ta obtener a contrimuestra.

A tesi ye a proposición d'a que se deseya conoixer si ye verdat. O razonamiento que s'ha de fer ta plegar a conoixer si una tesi ye verdat se dice contrimuestra.

Se veiga tamién

 Teorema.
 Teoría.
 Tesi.

Teorías cientificas
Filosofía
Metodo cientifico